ඔහු 2013 වසරේ ටජිකිස්තානයේ හොඳම පාපන්දු පුහුණුකරු සම්මානය ද දිනාගත්තේය.ඔහු ඉංග්‍රීසි භාෂාව මනාලෙස හැසිරවිය හැකි පුහුණුකරුවකු වන බැවින් මෙරට පාපන්දු ක්‍රීඩකයන්ට සන්නිවේදනයේ දී බරපතල ප්‍රශ්න මතු නොවන බව ශ්‍රී ලංකා පාපන්දු සම්මේලනයේ විශ්වාසය වී තිබේ.මෙයට පෙර සිටි ඉතාලි ජාතික පුහුණුකරුගේ උපදෙස් ශ්‍රී ලංකා පිලට ප්‍රයෝජනවත් පරිදි ලබා ගැනීමට නොහැකිවූයේ සන්නිවේදන අපහසුතා නිසා බවට ‍‍චෝදනාවක් ද එල්ල වී තිබිණි.පසුගිය වසරේ ආසියානු පාපන්දු සම්මේලන සභාපති කුසලානය දිනාගත් ටජිකිස්තාන ඉස්ටිකොලොල් ක්‍රීඩා සමාජයේ පුහුණුකරු වූයේ ද නිකොලා කවසොවික් මහතාය.